S-3657/2019

Dómur

Mál þetta, sem dómtekið var 12. september sl., var höfðað með ákæru, útgefinni af lögreglustjóranum á höfuðborgarsvæðinu 12. ágúst 2019, á hendur I-kk-þgf A-kk-þgf, [...]:

„fyrir fíkniefnalagabrot með því að hafa þann 25. janúar 2019 í ágóðaskyni flutt inn til landsins með flugsendingu 997,83 grömm af Mítragýnín (Kratom) sem uppgötvað var af hálfu tollvarða er voru við eftirlit í flutningsmiðlun Icetransport í Hafnarfirði. Fíkniefnunum var skipt út fyrir gerviefni af hálfu lögreglu í kjölfar þess að þau fundust. Þann 31. janúar 2019 var pakkanum ekið á heimili ákærða að [...], hvar hann veitti sendingunni viðtöku og greiddi fyrir. Var ákærði handtekinn af lögreglu í kjölfarið sem jafnframt haldlagði framangreind fíkniefni sem og 0,72 grömm af tópaksblönduðu kannabisefni sem ákærði framvísaði við leit lögreglu í íbúðinni.

Telst brot þetta varða við 2. gr., sbr. 4., 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2001.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 997,83 grömmum af Mítragýnín (Kratom) 0,72 grömmum af tópaksblönduðu kannabisefni samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Við þingfestingu málsins lýsti ákæruvaldið því yfir að fallið væri frá þeim hluta verknaðarlýsingar í ákæru er tilgreinir að brot þau, sem ákærða er gefið að sök að hafa drýgt, hafi verið framin „í ágóðaskyni“.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði játaði skýlaust að hafa framið þá háttsemi sem honum er gefin að sök í málinu, að gættum framangreindum breytingum á ákæru. Var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Um málsatvik er skírskotað til ákæru. Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur [...] 1993. Sakaferill hans hefur ekki áhrif á ákvörðun refsingar í máli þessu.

Með hliðsjón af sakarefni málsins þykir refsing ákærða hæfilega ákveðin fangelsi í 3 mánuði, en þá refsingu þykir mega binda skilorði eins og í dómsorði greinir.

Með vísan til lagaákvæða í ákæru sæti ákærði upptöku á 997,83 grömmum af Mítragýníni (Kratomi) og 0,72 grömmum af tópaksblönduðu kannabisefni sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 84.320 krónur, að meðtöldum virðisaukaskatti, og 178.996 krónur í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, I-kk-nf A-kk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Ákærði sæti upptöku á 997,83 grömmum af Mítragýníni (Kratomi) og 0,72 grömmum af tópaksblönduðu kannabisefni.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 84.320 krónur og 178.996 krónur í annan sakarkostnað.

B-kvk-nf V-kvk-nf (sign.)

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði játaði skýlaust að hafa framið þá háttsemi sem honum er gefin að sök í málinu, að gættum framangreindum breytingum á ákæru. Var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Um málsatvik er skírskotað til ákæru. Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur [...] 1993. Sakaferill hans hefur ekki áhrif á ákvörðun refsingar í máli þessu.

Með hliðsjón af sakarefni málsins þykir refsing ákærða hæfilega ákveðin fangelsi í 3 mánuði, en þá refsingu þykir mega binda skilorði eins og í dómsorði greinir.

Með vísan til lagaákvæða í ákæru sæti ákærði upptöku á 997,83 grömmum af Mítragýníni (Kratomi) og 0,72 grömmum af tópaksblönduðu kannabisefni sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 84.320 krónur, að meðtöldum virðisaukaskatti, og 178.996 krónur í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

B-kvk-nf V-kvk-nf, aðstoðarmaður dómara, kveður upp dóminn.

Ákærði, I-kk-nf A-kk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Ákærði sæti upptöku á 997,83 grömmum af Mítragýníni (Kratomi) og 0,72 grömmum af tópaksblönduðu kannabisefni.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 84.320 krónur og 178.996 krónur í annan sakarkostnað.

B-kvk-nf V-kvk-nf (sign.)